ટીવી પરદાની લોકપ્રિય અભિનેત્રી મૌની રોય હવે ફિલ્મોમાં પ્રવેશી ચુકી છે. એકતા કપૂરના શો નાગિન થકી ઘર-ઘરમાં નામના મેળવનારી મૌની હાલમાં અક્ષય કુમાર સાથે ફિલ્મ ગોલ્ડમાં કામ કરી રહી છે. જેમાં તે અક્ષયની પત્નિના રોલમાં છે. આ ઉપરાંત મૌનીને બીજી ફિલ્મ મળી ગઇ છે. અયાન મુખર્જીની ફિલ્મ બ્રહ્માસ્ત્રમાં મૌનીને પણ લેવામાં આવી છે. આ ફિલ્મમાં રણબીર કપૂર અને આલિયા ભટ્ટ મુખ્ય રોલમાં છે. ચર્ચા છે કે મૌનીનો આ રોલ નેગેટિવ હશે. ખલનાયીકા બનીને તે રણબીર કપૂર સાથે ટક્કર લેવાની છે. ફિલ્મના નિર્દેશક અયાન મૌનીથી ખુબ પ્રભાવીત છે. બ્રહ્માસ્ત્ર ૧૫મી ઓગષ્ટ ૨૦૧૯ના રિલીઝ થશે.